Indre Sundan

Indre Sundan er ei over fire kilometer lang renne i Bodø kommune i Nordland som skiller den østlige delen av Straumøya fra fastlandet. Renna går fra Saltstraumen og Svefjorden i nordøst til Sundstraumen i sørvest. Videre fra Sundstraumen fortsetter Ytre Sundan sørvestover til Beiarkjeften. Dette sundsystemet har en sammenhengende lengde på 13 kilometer.

Området er tynt befolket. Sundstraumlian naturreservat ligger langs store deler av nordsiden. Like øst for Rundholmen krysser Kystriksveien over Indre Sunnan bru til grendene Tuv og Laukeng som er de eneste bosetningene på fastlandssiden.

Referanser 

Sund i Bodø